قەزای بەحرکە

قەزای بەحرکە (بە عەرەبی: قضاء بحرکة، بە ئینگلیزی: Bahrka District) یەکێکە لە قەزاکانی پارێزگای ھەولێر، ھەرێمی کوردستان لە عێراق. ناوەندەکەی شارۆچکەی بەحرکەیە. 

 ناو 
قەزای بەحرکە لە ناوەندەکەیەوە وەرگیراوە کە شارۆچکەی بەحرکەیە.

بەحرکە لەبەر ئەوەی شوێنی کانییەکە لە قوڵدا بووە و ئاوەکەی کۆکراوەتەوە لەوانەیە پانتاییەکی باشی داگیر کردبێت بە شێوەی نیمچە دەریاچەیەک (بحیرە) بوبێت ناویان لێناوە (بەحرۆکە) واتە بەحرێکی بچوک دواتر وشەکە سوانەوەی بەسەردا ھاتووە بووەتە (بەحرکە).

 جوگرافیا 
قەزای بەحرکە ھاوسنووری ئەم قەزایانەیە:
 لە باکوورەوە قەزای پیرمام.
 لە باشوورەوە قەزای ھەولێر.
 لە ڕۆژھەڵاتەوە قەزای بنەسڵاوە.
 لە ڕۆژاواوە قەزای خەبات.https://www.openstreetmap.org/relation/11077977

ئاو و ھەوای ئەم قەزایە لە ھاوین وشک و گەرمە، لە زستاندا باراناوی و ساردە، بەڵام لە بەھار و پاییز کەشێکی خۆش و مامناوەندی ھەیە، سامانی سرووشتی سەرەکی لەم دەڤەرە زەویە کشتوکاڵییە بە پیتەکەیەتی، بەم ھۆیەوە پیشەی خەڵکەکەی ھەر لە سەرەتایی سەدەی بیستەم بە کشتوکاڵ و ئاژەڵ بە خێوکردنەوە خەریکن، بە زۆری گەنم و جۆ و نیسک و نۆک چاندراوە بەم دواییەش کشتوکاڵی ھاوینەشی لێکراوە دوای ھەڵکەندنی بیرە ئیرتیوازییەکان.

 مێژوو 
 ناحیەی بەحرکە لە ساڵی (٢٠٠٣)دا، لە نێو سنووری قەزای ھەولێردا ھاتە کایەوە.
 بە پێی بەیانی ژمارە(١٦)ی ساڵی ٢٠٢٤ی وەزارەتی ناوخۆی حکوومەتی ھەرێمی کوردستان لە بەرواری ١٥\١٠\٢٠٢٤دا بڕیاریدا بە ھێنانەکایەی قەزای بەحرکە لە پارێزگای ھەولێر. بە دابڕانی ناحیەی بەحرکە لە قەزای ھەولێر.

 کارگێڕی 
قەزای بەحرکە لە ناحیەی ناوەندی قەزای بەحرکە و (٢٦) گوند پێکھاتووە:

 ئاشۆکان
 براغی بچووک
 براغی گەورە
 بەرحوشتر
 تەلموسەک
 پیرزین
 جەژنیکان
 جەژنیکانی ئەبابەکر
 جەژنیکانی ئەفەندی
 جەژنیکانی نەجم
 دارەبەن
 سەرکەوری زراری
 سەرکەوری ھەرکی
 سەیدان
 شێخە شل
 قادراوا، قەزای ھەولێر
 قەفەر
 قەلامورتک
 قەلانچۆغان
 قورەبەگ
 کەلەکان
 کەرک
 گردئارەق
 گردجۆتیار
 گردەچال
 گەزنە، قەزای ھەولێر
 مەموندان 

 سەرچاوەکان 

پۆل:پارێزگای ھەولێر
پۆل:شوێنە ئاوەدانەکانی پارێزگای ھەولێر
پۆل:جوگرافیای کوردستان
پۆل:کوردستان